ddrg/super_eurlex huggingface dataset:
A Tanács 3280/92/EGK rendelete

(1992. november 9.)

a szeszes italok meghatározására, megnevezésére és kiszerelésére vonatkozó általános szabályok megállapításáról szóló 1576/89/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. és 100a. cikkeire,

tekintettel a Bizottság javaslatára [1],

az Európai Parlamenttel együttműködve [2],

tekintettel a Gazdasági és Szociális Bizottság véleményére [3],

mivel a szeszes italok forgalomba hozatalára szolgáló tárolóedények zárószerkezetét fedő ólomtartalmú kupakok és fóliák használatát be kell tiltani a szennyezés veszélyének elhárítása érdekében, amely szennyezés különösen a termékekkel való véletlen érintkezés révén, illetve a kupakokból vagy fóliából származó ólomhulladék környezetszennyezése révén következhet be; mivel azonban az ilyen kupakok és fóliák gyártói és felhasználói számára időt kell biztosítani a kiigazításra úgy, hogy a szóban forgó tilalmat csak 1993. január 1-jétől alkalmazzák; mivel engedélyezni kell azt is, hogy a fent említett időpont előtt ólomtartalmú kupakokkal vagy fóliákkal ellátott üvegekben palackozott szeszes italokat a készletek kimerüléséig eladhassák;

mivel a 1576/89/EGK rendeletet [4] ennek megfelelően módosítani kell,

ELFOGADTA EZT A RENDELETET:

1. cikk

A 1576/89/EGK rendelet 7. cikkének (2) bekezdése a következő ponttal egészül ki:

"e) 1993. január 1-jétől az e rendelet hatálya alá tartozó szeszes italok nem hozhatóak forgalomba olyan palackokban, amelyeket ólomtartalmú kupakkal vagy fóliával zártak le. Az említett időpont előtt azonban az ilyen kupakokkal vagy fóliával ellátott szeszes italok eladása a készletek kimerüléséig megengedett."

2. cikk

Ez a rendelet az Európai Közösség Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. november 9-én.

a Tanács részéről

az elnök

D. Hurd

[1] HL C 69., 1992.3.18., 12. o.

[2] A HL C 241., 1992.9.21., 98. o. és az 1992. október 28-i határozat (a Hivatalos Lapban még nem hirdették ki).

[3] HL C 169., 1992.7.6., 1. o.

[4] HL L 160., 1989.6.12., 1. o.

--------------------------------------------------
A Bizottság 1939/92/EGK rendelete

(1992. július 14.)

a fölözött tejből származó kazein és kazeinátok előállítására nyújtott támogatásról szóló 2921/90/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 816/92/EGK rendelettel [1] módosított, a tej- és tejtermékpiac közös szervezéséről szóló, 1968. június 27-i 804/68/EGK tanácsi rendeletre [2] és különösen annak 11. cikke (3) bekezdésére,

mivel a kazeinná és kazeinátokká feldolgozott fölözött tej utáni támogatás nyújtásáról szóló, 1970. április 24-i 756/70/EGK bizottsági rendeletet [3] az 1768/91/EGK rendelettel [4] módosított 2921/90/EGK rendelet [5] hatályon kívül helyezte; mivel külön rendelkezéseket fogadtak el a 756/70/EGK rendelet 4. cikkének (1) bekezdése szerint az 1989. március 1-jétől nyújtott biztosítékok feloldásának megkönnyítése érdekében; mivel e rendelkezések, az érdekelt termelők önhibáján kívül, még nem tették lehetővé minden eset rendezését; mivel ezért a legutóbb a 3745/89/EGK rendelettel [6] módosított, a mezőgazdasági termékeket érintő biztosítéki rendszer alkalmazására vonatkozó közös részletes szabályok megállapításáról szóló, 1985. július 22-i 2220/85/EGK bizottsági rendelet [7] 28. cikkében kitűzött határidőket meg kell hosszabbítani, annak érdekében, hogy meg lehessen akadályozni a kérdéses biztosítékok indokolatlan elvesztését;

mivel a 2921/90/EGK rendelet 2. cikkének (1) bekezdése megállapítja a kazeinná és kazeinátokká feldolgozott fölözött tej utáni támogatást; mivel e termékek és a sovány tejpor piacának alakulása miatt a támogatást csökkenteni kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2921/90/EGK rendelet a következőképpen módosul:

1. a 2. cikk (1) bekezdésében a "7,94 ECU" összeg helyébe "7,00 ECU" lép;

2. a 6. cikk a következő hatodik bekezdéssel egészül ki:

"Az érintett felek kérésére a 2220/85/EGK rendelet 28. cikkében meghatározott 12 havi, illetve 3 évi határidő 18 hónapra, illetve 42 hónapra hosszabbítható meg rendre".

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Azonban:

- az 1. cikk 1. pontját 1992. július 20-tól kell alkalmazni,

- az 1. cikk 2. pontját 1991. október 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. július 14-én.

a Bizottság részéről

Ray Mac Sharry

a Bizottság tagja

[1] HL L 86., 1992.4.1., 83. o.

[2] HL L 148., 1968.6.28., 13. o.

[3] HL L 91., 1970.4.25., 28. o.

[4] HL L 158., 1991.6.22., 49. o.

[5] HL L 279., 1990.10.11., 22. o.

[6] HL L 364., 1989.12.14., 54. o.

[7] HL L 205., 1985.8.3., 5. o.

--------------------------------------------------
A Bizottság 3956/92/Euratom rendelete

(1992. december 21.)

az Amerikai Egyesült Államok, Japán, az Orosz Föderáció, és az egy félként fellépő Európai Atomenergia-közösség és Európai Gazdasági Közösség között a Nemzetközi Tudományos és Technológiai Központ létrehozásáról szóló megállapodásnak az Európai Atomenergia-közösség által történő megkötéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Atomenergia-közösséget létrehozó szerződésre, és különösen annak 101. cikke (2) bekezdésére,

mivel 1992. november 27-én aláírták az Amerikai Egyesült Államok, Japán, az Oroszországi Föderáció és az egy félként fellépő Európai Atomenergia-közösség és Európai Gazdasági Közösség között a Nemzetközi Tudományos és Technológiai Központ létrehozásáról szóló megállapodást; mivel a Tanács az 1992. december 14-i határozatában jóváhagyta az említett megállapodást az Európai Atomenergia-közösség nevében a Bizottság által történő megkötése céljából;

mivel a megállapodást az Európai Atomenergia-közösség nevében meg kell kötni,

ELFOGADTA EZT A RENDELETET:

1. cikk

Az Amerikai Egyesült Államok, Japán, az Oroszországi Föderáció és az egy félként fellépő Európai Atomenergia-közösség és Európai Gazdasági Közösség között a Nemzetközi Tudományos és Technológiai Központ létrehozásáról szóló megállapodást, az I. cikkre vonatkozó közösségi nyilatkozattal együtt az Európai Atomenergia-közösség nevében a Bizottság jóváhagyja.

A megállapodás és a nyilatkozat szövegét csatolták e rendelethez [1].

2. cikk

A megállapodás XVIII. cikkében előírt értesítést az Európai Atomenergia-közösség nevében a Bizottság elnöke küldi meg.

3. cikk

A megállapodás IV. cikkének C. pontja szerint mind a Tanács, mind pedig a Bizottság kijelöl egy-egy közösségi képviselőt az igazgatótanácsba.

4. cikk

A Nemzetközi Tudományos és Technológiai Központ jogi személy, és a lehető legteljesebb jogképességgel rendelkezik, amelyet a Közösségekben alkalmazandó jog szerint jogi személyeknek nyújtanak, és különösen szerződéseket köthet, ingó és ingatlan vagyont szerezhet vagy idegeníthet el, és bíróság előtt eljárhat.

5. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. december 21-én.

a Bizottság részéről

elnök

Jacques Delors

[1] HL L 409., 1992.12.31., 3. o.

--------------------------------------------------
HELYESBÍTÉS
a Közösségi Vámkódex létrehozásáról szóló 2913/92/EGK tanácsi rendelet végrehajtására
vonatkozó rendelkezések megállapításáról szóló 2454/1993/EK bizottsá gi rendelethez
(Az Európai Közösségek Hivatalos Lapja L 253., 1993.10.11., 1. o.; magyar nyelvű különkiadás 2. fejezet,
06. kötet, 3. o.)
1. A 793. cikk (2) bekezdésének a) pontjában
a következő szövegrész: „az áruk vasúton, postán, légi vagy vízi úton történő …”
helyesen: „az áruk vasúton, postán, légi vagy tengeri úton történő …”.02/16. kötet HU Az Európai Unió Hivatalos Lapja 133
A Bizottság 75/93/EGK rendelete

(1993. január 18.)

az intervencióból származó termékek felhasználási és/vagy rendeltetési helyének igazolására vonatkozó közös részletes szabályok megállapításáról szóló 3002/92/EGK rendelet kiegészítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 2046/92/EGK rendelettel [1] módosított, az olaj- és zsírpiac közös szervezésének létrehozásáról szóló 136/66/EGK tanácsi rendeletre [2] és különösen annak 12. cikk (4) bekezdésére, valamint 26. cikk (3) bekezdésére, és a többi, a mezőgazdasági termékek piacának közös szervezését létrehozó rendeletek vonatkozó rendelkezéseire,

mivel a tagállamok számára elegendő időt kell adni arra, hogy átszervezzék ellenőrző szolgálataikat azért, hogy megfeleljenek azon követelménynek, hogy származásuktól függetlenül egyetlen ellenőrző testület legyen felelős minden termék felhasználásának és/vagy rendeltetési helyének igazolásáért, bármelyik meghatározott intézkedés vagy annak része vonatkozzon is rájuk;

mivel az e rendeletben előírt intézkedések összhangban vannak az összes érintett irányítóbizottság véleményével,

ELFOGADTA EZT A RENDELETET:

1. cikk

A 3002/92/EGK [3] bizottsági rendelet 2. cikkének (1) bekezdése a következő albekezdéssel egészül ki:

"A tagállamok mindamellett 1993. január 1-jétől hat hónapon keresztül megtarthatják meglévő ellenőrző testületüket minden különleges intézkedés vagy annak része tekintetében."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendelet 1993. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. január 18-án.

a Bizottság részéről

René Steichen

a Bizottság tagja

[1] HL L 215., 1992.7.30., 1. o.

[2] HL 172., 1996.9.30., 3025/66. o.

[3] HL L 301., 1992.10.17., 17. o.

--------------------------------------------------
A Bizottság 3518/93/EK rendelete

(1993. december 21.)

a banánpiac közös szervezéséről szóló 404/93/EGK tanácsi rendelet 1. cikkében említett termék kódjának kiigazításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 3209/89/EGK [1] rendelettel módosított, a mezőgazdasági termékekre használt közös vámtarifa szerinti nómenklatúra kiigazítására vonatkozó eljárásról szóló, 1979. február 5-i 234/79/EGK [2] tanácsi rendeletre és különösen annak 2. cikke (1) bekezdésére,

mivel a vám- és statisztikai nómenklatúráról, valamint a közös vámtarifáról szóló 2658/87/EGK [3] tanácsi rendelet I. és II. mellékleteit módosító 1992. július 14-i 2505/92/EGK bizottsági rendelet tartalmazza a jelenleg hatályban lévő kombinált nómenklatúrát;

mivel a 404/93/EGK [4] tanácsi rendelet 1. cikkében a fagyasztott banán meghatározására használt Kombinált Nómenklatúra szerinti kód az a kód, amely 1992-ben volt hatályban, és nem egyezik meg az 1993 óta hatályban lévővel; mivel ennek eredményeképpen a kódot módosítani kell;

mivel ennek a módosításnak a fent említett rendelet hatálybalépésének napján kell életbe lépnie;

mivel az ebben a rendeletben előírt intézkedések összhangban állnak a Banánpiaci Irányítóbizottság véleményével,

ELFOGADTA EZT A RENDELETET:

1. cikk

A 404/93/EGK rendelet 1. cikkének (2) bekezdésében az "ex08119090 fagyasztott banán" KN-kód alatti áruk meghatározása helyébe az: "ex08119099 fagyasztott banán" lép.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ezt a rendeletet 1993. július 1-jén kezdődő hatállyal kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. december 21-én.

a Bizottság részéről

René Steichen

a Bizottság tagja

[1] HL L 312., 1989.10.27., 5. o.

[2] HL L 34., 1979.2.9., 2. o.

[3] HL L 267., 1992.9.14., 1. o.

[4] HL L 47., 1993.2.25., 1. o.

--------------------------------------------------
A Tanács 3204/93/EK rendelete

(1993. november 16.)

a baromfihúsra vonatkozó egyes forgalmazási előírásokról szóló 1906/90/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel a baromfihús piacának közös szervezéséről szóló, 1975. október 29-i 2777/75/EGK tanácsi rendeletre [1] és különösen annak 2. cikke (2) bekezdésére,

tekintettel a Bizottság javaslatára,

mivel az 1906/90/EGK rendelet [2] megállapít egyes forgalmazási előírásokat a baromfihúsra vonatkozólag;

mivel az 1906/90/EGK rendelet 1. cikke (3) bekezdésével összhangban az a rendelet nem alkalmazandó a friss baromfihús kereskedelmét érintő egészségügyi problémákról szóló, 1971. február 15-i 71/118/EGK tanácsi irányelv [3] 3. cikke (5) bekezdésében említett értékesítési formákra; mivel ezt az eltérést módosítani kell a 71/118/EGK irányelv módosításáról és naprakésszé tételéről szóló, 1992. december 17-i 92/116/EGK tanácsi irányelv [4] figyelembevétele érdekében,

ELFOGADTA EZT A RENDELETET:

1. cikk

Az 1906/90/EGK rendelet a következőképpen módosul:

1. az 1. cikk (3) bekezdésének második francia bekezdése helyébe a következő rendelkezés lép:

- "— a 71/118/EGK irányelv II. fejezete 3. cikkének II. pontjában említett értékesítési formákra, vagy

- — a 71/118/EGK irányelv I. melléklete VIII. fejezetének 49. pontjában említett ún. New York-i tisztított baromfira.";

2. az 5. cikk (3) bekezdésének d) pontjában és (4) bekezdésében a "71/118/EGK irányelv 3. cikkének (7) bekezdése" szöveg helyébe a "71/118/EGK irányelv 1. cikkének második albekezdése" szöveg lép.

2. cikk

Ez a rendelet 1994. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. november 16-án.

a Tanács részéről

az elnök

A. Bourgeois

[1] HL L 282., 1975.11.1., 77. o. A legutóbb az 1574/93/EGK rendelettel (HL L 152., 1993.6.24., 1. o.) módosított rendelet.

[2] HL L 173., 1990.7.6., 1. o. A 317/93/EGK rendelettel (HL L 37., 1993.2.18., 8. o.) módosított rendelet.

[3] HL L 55., 1971.3.8., 23. o.

[4] HL L 62., 1993.3.15., 1. o.

--------------------------------------------------
A Bizottság 25/93/EGK rendelete

(1993. január 8.)

a tonhal- és bonítófélékhez tartozó egyes halfajokból előállított, egyes harmadik országokból származó tartósított termékekhez szükséges behozatali okmányok kiállításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a halászati és akvakultúra-termékek piacának közös szervezéséről szóló, 1992. december 17-i 3759/92/EGK tanácsi rendeletre [1],

tekintettel a 3759/92/EGK rendeletnek az egyes harmadik országokból származó konzerv tonhal, szardínia és bonítófélék egyes fajtáira vonatkozó közösségi behozatali szabályok tekintetében történő alkalmazására vonatkozó különleges részletes szabályok megállapításáról szóló, 3900/92/EGK tanácsi rendeletre [2] és különösen annak 3. cikke (1) bekezdésére,

mivel a fent említett rendelet 3. cikke (1) bekezdése az elérhető 74100 tonna mennyiségből 11115 tonnát különített el az új importőrök számára; mivel a rendelet 4. cikke (2) bekezdése előírja, hogy ha a mennyiségek, amelyekre nézve behozatali okmányokat kérelmeztek, meghaladják az elérhető mennyiséget, a Bizottságnak egy olyan egységes százalékszámot kell rögzítenie, amelyet a behozatalok csökkentése érdekében a kérelmezett mennyiségekre alkalmaznak;

mivel 1993. január 4-én és 5-én az új importőrök által kérelmezett mennyiségek meghaladták az elérhető mennyiségeket; mivel ennek megfelelően kell meghatározni a kiadható behozatali okmányok számát;

mivel a kiadott behozatali okmányokban szereplő mennyiség elérte a 11115 tonnát;

mivel ennek megfelelően fel kell függeszteni az említett okmányok új importőrök számára történő kiadását,

ELFOGADTA EZT A RENDELETET:

1. cikk

A kérelmekben szereplő mennyiség 3,61 %-áig kell kiadni a 3900/92/EGK rendelet 1. cikke (1) bekezdésében említett harmadik országból származó, ex16041411, ex16041419 és ex16042070 KN-kód alá sorolt Tunnus nemhez tartozó tonhalfajokból, csíkoshasú tonhalból, vagy bonitóból (Euthynnus pelamis) és egyéb, az Euthynnus nembe tartozó fajokból készített tartósított termékekre vonatkozó behozatali okmányokat az említett rendelet 3. cikke (1) bekezdése b) pontja alapján az 1993. január 4-én és 5-én benyújtott, és a Bizottsághoz 1993. január 6-án továbbított kérelmek esetében.

Az első albekezdésben említett termékekre vonatkozó behozatali okmányok kiadását felfüggesztik a 3900/92/EGK rendelet 3. cikke (1) bekezdése b) pontja alapján az 1993. január 6-tól benyújtott kérelmek tekintetében.

2. cikk

Ez a rendelet 1993. január 11-én lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. január 8-án.

a Bizottság részéről

Yannis Paleokrassas

a Bizottság tagja

[1] HL L 388., 1992.12.31.

[2] HL L 392., 1992.12.31.

--------------------------------------------------
Hivatalos Lap L 082 , 25/03/1994 o. 0015 - 0016

finn különkiadás fejezet 2 kötet 11 o. 0103

svéd különkiadás fejezet 2 kötet 11 o. 0103



A Bizottság 655/94/EK rendelete (1994. március 24.) a Közösségi Vámkódex végrehajtására vonatkozó rendelkezések megállapításáról szóló 2454/93/EGK rendeletnek az egységes vámokmány és az alkalmazandó kódok tekintetében történő módosításáról AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó Szerződésre, tekintettel a Közösségi Vámkódex létrehozásáról szóló 1992. október 12-i 2913/92/EGK tanácsi rendeletre [1], és különösen annak 249. cikkére, mivel a 3665/93/EK rendelettel [2] módosított 2454/93/EGK bizottsági rendelet [3] meghatározza a vámáru-nyilatkozathoz használandó nyomtatványokat; mivel a textilárukra vonatkozó passzív feldolgozási rendszer keretében végrehajtott műveleteknek egyértelműen azonosíthatóknak kell lenniük a vámáru-nyilatkozatokon; mivel ebben a rendeletben előírt rendelkezések összhangban vannak a Vámkódex Bizottság véleményével, ELFOGADTA EZT A RENDELETET: 1. cikk A 2454/93/EGK rendelet 38. melléklete e rendelet mellékletének megfelelően módosul. 2. cikk Ez a rendelet az Európai Közösségek Hivatalos Lapjában való kihirdetését követő harmadik napon lép hatályba. Ezt a rendeletet 1995. január 1-jétől kell alkalmazni. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 1994. március 24-én. a Bizottság részéről Christiane Scrivener a Bizottság tagja [1] HL L 302., 1992.10.19., 1. o. [2] HL L 335., 1993.12.31., 1. o. [3] HL L 253., 1993.10.11., 1. o. -------------------------------------------------- MELLÉKLET A 2454/93/EGK rendelet 38. melléklete a következőképpen módosul: - A 21. és 22. kódra vonatkozó szöveg helyébe a 37. rovattal kapcsolatos részben a következő szöveg lép: "21. Ideiglenes kivitel a 25. kód alatt említettől eltérő passzív feldolgozási eljárásban [1]. 22. A 21. vagy a 25. kód alatt hivatkozott passzív feldolgozási eljárástól eltérő ideiglenes kivitel." - A következő kód beillesztésre kerül a 37. rovattal kapcsolatos részbe: "25. Ideiglenes kivitel minden olyan esetben, amikor a 636/82/EGK rendeletben meghatározott, textilárukra vonatkozó passzív feldolgozás alkalmazandó." [1] A 2913/92/EGK rendelet 145. cikkének (1) bekezdése --------------------------------------------------
A Bizottság 2029/94/EK rendelete

(1994. augusztus 8.)

a nonprofit intézmények és szervezetek vajbeszerzéséhez nyújtott támogatásról szóló 2191/81/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1880/94/EK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 12. cikke (3) bekezdésére,

tekintettel a legutóbb a 3528/93/EK rendelettel [3] módosított, a közös agrárpolitika céljából alkalmazandó elszámolási egységről és átváltási árfolyamról szóló, 1992. december 28-i 3813/92/EGK tanácsi rendeletre [4] és különösen annak 9. cikke (1) bekezdésére,

mivel a legutóbb az 1756/93/EGK rendelettel [5] módosított 2191/81/EGK rendelet [6] rendelkezik a nonprofit intézmények és szervezetek vajbeszerzéséhez nyújtott támogatásról;

mivel az 1881/94/EK rendelet [7], amely legutóbb módosította a tej irányárának, valamint a vaj, a sovány tejpor, illetve a Grana Padano és a Parmigiano Reggiano sajtok intervenciós árának az 1993. július 1-jétől 1995. június 30-ig terjedő kétéves időszakra történő megállapításáról szóló 2072/92/EGK tanácsi rendeletet [8], a vaj intervenciós árának 1994. augusztus 1-jétől történő újabb csökkentéséről rendelkezik;

mivel ezért ki kell igazítani a vaj beszerzésére a 2191/81/EGK rendeletben meghatározott támogatást;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1 cikk

A 2191/81/EGK rendelet 2. cikkében "138 ECU" szöveg helyébe "130 ECU" szöveg lép.

2 cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. augusztus 8-án.

a Bizottság részéről

Hans Van Den Broek

a Bizottság tagja

[1] HL L 197., 1994.7.30., 21. o.

[2] HL L 148., 1968.6.28., 13. o.

[3] HL L 320., 1993.12.22., 32. o.

[4] HL L 387., 1992.12.31., 1. o.

[5] HL L 161., 1993.7.2., 48. o.

[6] HL L 213., 1981.8.1., 20. o.

[7] HL L 197., 1994.7.30., 23. o.

[8] HL L 215., 1992.7.30., 65. o.

--------------------------------------------------
A Bizottság 2202/94/EK rendelete

(1994. szeptember 9.)

a gabona intervenciós központok meghatározásáról szóló 2273/93/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1866/94/EK rendelettel [1] módosított, a gabona piacának közös szervezéséről szóló, 1992. június 30-i 1766/92/EGK tanácsi rendeletre [2] és különösen annak 5. cikkére,

mivel az intervenciós központokat a Bizottság 2273/93/EGK rendeletének [3] melléklete határozza meg; mivel egyes tagállamok kérték e melléklet módosítását; mivel e kéréseknek eleget kell tenni;

mivel az e rendeletben foglalt intézkedések összhangban állnak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 2273/93/EGK rendelet melléklete a következőképpen módosul:

1. "BUNDESREPUBLIK DEUTSCHLAND" alatt:

- a "Land Nordrhein-Westfalen" rovatban a zab tekintetében a gelsenkircheni központ törlendő,

- a "Land Niedersachsen" rovatban a seeseni és a göttingeni központok helyébe a Bad Gandersheim-i és a rosdorfi központok lépnek,

- az altenburgi központ a "Land Sachsen" rovatból a "Land Thüringen" rovatba kerül át,

- a "Land Thüringen" rovatban az ebelebeni központ a zab tekintetében is intervenciós központnak minősül.

2. "DANMARK" alatt:

- a "Jylland" rovatban a strueri központ a zab tekintetében is intervenciós központnak minősül,

- a "Lolland" rovatban a nakskovi központot a zab tekintetében törölni kell.

3. "FRANCE" alatt:

- a "Nord" rovatban a valenciennes-i központ helyébe a prouvyi központ lép,

- az "Allier" rovatban a varennes-sur-allier-i központot a köles tekintetében törölni kell, de kukorica esetében intervenciós központnak minősül.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet egészében kötelező és közvetlenül alkalmazandó valamennyi tagállamban.

Kelt Brüsszelben, 1994. szeptember 9-én.

a Bizottság részéről

René Steichen

a Bizottság tagja

[1] HL L 197., 1994.7.30., 1. o.

[2] HL L 181., 1992.7.1., 21. o.

[3] HL L 207., 1993.8.18., 1. o.

--------------------------------------------------